IS søker oljearbeidere til Syria og Irak
Det skriver den britiske avisen Daily Mail lørdag. Ifølge avisen, skal IS ha tatt styringen over minst 11 oljefelt i Syria og Irak og har et håp om at det kan bringe inn minst 20 millioner kroner om dagen. Terrororganisasjonen skal imidlertid ha vært frustrert over at mange av de høyt utdannede ingeniørene ved oljefeltene ikke deler deres ideologiske syn, noe som skal ha ført til at mange av dem har blitt henrettet - samt en rekke dødsulykker på jobb.Nå forsøker IS å lokke ingeniører til oljefeltene via det svarte markedet med lovnader om 1,5 millioner kroner i årslønn, ifølge avisen. Oljearbeidere i Irak forteller at agenter i det svarte markedet sprer stillingsannonser gjennom jihadist-nettverk - deriblant i Nord-Afrika, skriver Daily Mail. Konsulent Robin Mills i Manaar Energy i Dubai bekrefter rapportene fra Syria og Irak, men han tviler på at terrororganisasjonen er en spesielt attraktiv arbeidsgiver. - Pengene er bra, men det er ikke så bra. En vestlig oljearbeider i Irak vil tjene mer der enn om man jobber for IS, sier Mills til avisen.En offisiell talsmann i det irakiske oljeselskapet North Oil company - som har mistet et ioljefelt til IS - mener at terrorhandlingene vil drive bort de ansatte. - Først truet de ansatte med å drepe familiene deres. Nå tilbys de ansatte en gulrot, sier talsmannen. Ifølge Daily Mail, er det ventet at IS vil slite med å skaffe store kjøpere for sine oljeprodukter. - Ingen store næringsdrivende eller seriøse selskaper kommer til å lure rundt med den oljen, sa Matthew M Reed til CBC News forrige måned. Den amerikanske oljeanalytikeren mener oljen som IS besitter er radioaktiv - noe som gjør at ingen ønsker å røre den.Det gjør at mesteparten av oljen trolig havner i hendene til såkalte mellommenn som eier egne oljetankbiler med kontakter opp mot smuglernettverk nord i Syria og sør i Tyrkia - eller til lokal raffinerier i Syria, Irak, Kurdistan og Tyrkia. - De er avhengig av mange små transaksjoner for å få flyttet oljen, fordi de selger hyppigere olje med tankbil enn ikke - og en tankbil inneholder ikke spesielt mye olje, uttalte Reed. Sist måned skal IS ha utnevnt en egen oljeminister etter å ha tatt over kontrollen av flere oljeraffinerier i Syria og Irak. Iraks største oljeraffineri i Baji, som ligger vel 210 kilometer nord for hovedstaden Bagdad - antas å være IS' største kilde til rikdom. Oljen fraktes gjennom smuglernettverk, og det er anslått at en jihadist tjener om lag 15 dollar per fat. Det tilsvarer vel 100 norske kroner.
Den islamske stat (IS) skal ha laget reklamer med lovnader om millionlønn for å lokke erfarne ingeniører til terrorkontrollerte oljefelt i Syria og Irak. om millionlønn for å lokke erfarne ingeniører til terrorkontrollerte oljefelt i Syria og Irak.